Halkara Moskwa amerikan resmilerini “gara sanawa” saldy Aprel 13, 2013
Orsıetiň daşary işler ministri Sergeı Lawrow (çepde) ABŞ-nyň Döwlet sekretary Jon Kerri bilen Londonda özara hyzmatdaşlyklary maslahat edıär. London, 11-nji aprel, 2013.
Şenbe güni Orsıetiň häkimiıetleri ABŞ-nyň “Magnitskiı sanawy” diılip atlandyrylıan sanksiıa dokumentine jogap edip, 18 sany amerikan resmisine garşy sanksiıa girizdi.
Orsıetiň Daşary işler ministrliginiň çap eden bu sanawyndaky amerikan resmilerini Orsıet “ynsan hukuklaryny bozmakda aıyplanıanlar” diıip atlandyrıar.
Bu baradaky beıanatda bu sanawyň esasan “adam gynamalaryny kanunlaşdyrmaga dahylly, şeıle hem Guantanamo türmesindäki uzak möhletleıin tussaglyklara dahyllylary we Orsıetiň raıatlarynyň tussag edilmelerine we alnyp gaçylmalaryna dahyllylary ” öz içine alıandygy aıdylıar.
Ors resmileriniň garaışy
Orsıetiň Daşary işler ministrligi şondan bir gün öň Orsıetiň käbir raıatlaryna garşy ABŞ-nyň çap eden “Magnitskiı sanawyny” Orsıete garşy “nämährem ädim” diıip atlandyrdy we “ikitaraplaıyn gatnaşyklara hem-de özara ynama urlan uly zarba” diıip häsiıetlendirdi.
Sanawlary girizmek urşy biziň saılap alan zadymyz däl
Ministrligiň metbugat sekretary Aleksandr Lukaşewiç döwlet telewideniıesinde eden çykyşynda: “Sanawlary girizmek urşy biziň saılap alan zadymyz däl. İöne biz bular ıaly açyk şantaža hem jogap bermän durup bilmeris. Indi Waşingtona Orsıet ıaly ıurt bilen akyl öwretmeklik we görkezme berijilik ruhunda hyzmatdaşlyk gurmaklykda perspektiwanyň ıoklugyna düşünere wagt boldy” diıip nygtady.
Döwlet Dumasynyň Daşary gatnaşyklar Komitetiniň başlygy Alekseı Puşkow Orsıetiň bu “jogap hereketini” ıerlikli hereket diıip atlandyrdy. “Interfaks” habar agentligine beren interwıusynda ol: “Biziň muny syıasy urşa öwresimiz gelenok, emma biz simmetrik görnüşde hereket etmekçi” diıip belledi.
Sanawda kimler bar?
Orsıetiň kabul eden bu sanksiıa sanawyna Guantanamo türmesindäki tussaglaryň hukuklaryny bozmaklyga dahylly hasaplanylıan amerikan resmilerinden dördüsiniň ady girizilipdir.
Ol resmiler, hususan-da, ABŞ-nyň ozalky wise-prezidenti Dik Çeıniniň ofisinde iş dolandyryjy bolup işlän Dewid Addington, tussaglaryň gynalmagyny delillendirip kanuny memolary ıazan Adalat ministrliginiň ozalky resmisi Jon İu, şeıle hem Guantanamo tussag merkeziniň ozalky harby komandirleri otstawkadaky general-maıor Jeffri Miller bilen admiral Jeffri Harbeson.
Orsıetiň “gara sanawyna” atlary salnan beıleki 14 adam bolsa Orsıetiň daşary ıurtlardaky raıatlarynyň hukuklaryny bozmaklyga dahylly diılip hasaplanıan amerikan resmileri. Olaryň arasynda ıarag söwdasynda aıyplanyp tussag edilen Orsıetiň raıaty Wiktor Butyň tussag edilmegine we sud edilmegine dahylly amerikan resmileri-de bar.
Orsıetiň daşary işler ministriniň orunbasary Sergeı Rıabkow “ITAR-TASS” habar agentligine beren interwıusynda “gara sanawda” Waşingtonyň öz sanawyna meňzeşlikde, has köp amerikan resmileriniň adyny öz içine alıan goşmaça sanawyň-da bardygyny, ıöne häzirlikçe onuň çap edilmän saklanıandygyny aıtdy.
Bu wakadan bir gün öň Birleşen Ştatlar aglabasy Orsıetiň raıatlaryndan ybarat ıörite sanksiıa sanawyny çap etdi. Ol sanawa girizilen 18 adamdan 16-syny Waşington orsıetli ıurist Sergeı Magnitskiniň tussag edilmegine we ölümine dahylly adamlar diıip hasaplaıar.
Magnitskiı 2009-njy ıylda Orsıetiň tussaghanasynda saglyk ıagdaıynyň ıaramazlaşmagy netijesinde aradan çykypdy.